Diari Oficial de la Generalitat Valenciana


Sumari del DOGV 4824, del 20-08-2004 (2004/8638)

Informació pública de l'alternativa tècnica de programa d'actuació integrada per al desenvolupament de les àrees urbanes I.M.1 i R.I.4, de les àrees aptes per a urbanitzar R.I.6 i R.I.7 de les normes subsidiàries de planejament d'Agullent.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4824

Data del DOGV
:   20-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8638


Organisme emissor
:   Ajuntament d'Agullent

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament de les àrees urbanes I.M.1 i R.I.4, de les àrees aptes per a urbanitzar R.I.6 i R.I.7 de les normes subsidiàries de planejament d'Agullent. [2004/Q8638]
  
D'acord amb el que disposen els articles 45 i 46.3 de la Llei Valenciana 6/1994, de 15 de novembre, Reguladora de l'Activitat Urbanística, s'ha iniciat, a instàncies de la mercantil Proyexva, SL, codi d'identificació fiscal número J39817366, el procés d'aprovació de l'alternativa tècnica comprensiva del programa, document d'homologació declarativa i modificativa a la Llei Reguladora de l'Activitat Urbanística de les àrees urbanes I.M.1 i R.I.4 i de les àrees aptes per a urbanitzar R.I.6 i R.I.7 de les normes subsidiàries de planejament d'Agullent i avantprojecte d'urbanització.
  
Aquest programa desenvolupa el sòl urbà residencial R.I.4 (el Parral) i el sòl urbà industrial moderat I.M.1 (el Racó Gil Mas) i, a més, ordena detalladament el sòl de les àrees urbanitzables R.I.6 i R.I.7 (residencial la Llobera Sud i la Llobera Nord) d'Agullent.
  
Se sotmet a informació pública, pel termini de 20 dies hàbils, comptadors des del sendemà de la publicació de l'edicte en el Diari Oficial de la Generalitat Valenciana, l'alternativa tècnica del programa d'actuació integrada, durant el qual es podrà comparèixer a l'ajuntament per examinar la documentació esmentada i obtenir una còpia dels documents que li interessen, i presentar davant d'aquest organisme, tant al·legacions com alternatives tècniques que pretenguen competir amb l'exposada al públic, tot açò de conformitat amb el que disposa l'article 46 de la Llei Reguladora de l'Activitat Urbanística. Finalitzat aquest termini, restarà obert un nou termini de cinc dies per a la presentació de proposicions juridicoeconòmiques i, transcorregut aquest últim, es procedirà a l'obertura de pliques a l'ajuntament el següent dia hàbil, i s'obrirà un nou període de consultes i al·legacions durant els 10 dies següents.
  
L'homologació declarativa i modificativa a la Llei Reguladora de l'Activitat Urbanística de les àrees urbanes I.M.1 i R.I.4 i de les àrees aptes per urbanitzar R.I.6 i R.I.7 de les normes subsidiàries de planejament d'Agullent se sotmet a informació pública pel termini d'un mes per a consulta, durant el qual podrà formular al·legacions de conformitat amb el que disposa l'article 38 i la disposició transitòria primera de la Llei Reguladora de l'Activitat Urbanística.